বীড় জিলাত এনে ৪৫ টা কেন্দ্ৰ আছে য ’ ৰ কেৱল ১০ টা ৰাজ্য চৰকাৰে চলায়। কিন্তু চৰকাৰী কেন্দ্ৰবোৰত কৰ্মচাৰীৰ সংখ্যা এতিয়াও বহুত কম। দ্বিতীয় ঢৌ তুংগত উঠাৰ পিছতো ৰাজ্য চৰকাৰচালিত বীড় জিলাৰ ক ’ ভিড কেন্দ্ৰবোৰত পৰ্য্যাপ্ত কৰ্মচাৰী নাছিল। জিলা চৰকাৰে অস্থায়ী কৰ্মচাৰী নিয়োগৰ বাবে অনুমোদন দিছিল যদিও পদবোৰ খালী হৈয়ে থাকিল। জিলা স্বাস্থ্য বিষয়া ৰাধাকৃষ্ণন পাৱাৰৰ মতে ৩৩ টা অনুমোদিত চিকিৎসক পদৰ বিপৰীতে এতিয়া মাত্ৰ নগৰাকীকহে নিযুক্তি দিয়া হৈছে। এনাষ্ঠেচিষ্টৰ ২১ টাৰ আটাইকেইটা পদেই খালী হৈ আছে। ১,৩২২ টা ষ্টাফ নাৰ্ছ পদৰ ৪৪৮ টা আৰু ১,০০৪ টা ‘ ৱাৰ্ড বয় ’ (ৱাৰ্ড সহায়ক) ৰ পদৰ ৩০১ টা পদত নিযুক্তি দিয়া হোৱা নাই। ১৬ টা শিতানৰ মূঠ ৩,১৯৪ টা অনুমোদিত পদৰ ৩৪ শতাংশ, মানে ১,০৮৫ টা পদ খালী হৈ আছে, ইয়াৰ ফলত কৰ্মৰত অৱশিষ্ট কৰ্মচাৰীখিনিৰ ওপৰত সাংঘাতিক হেঁচা পৰিছে। দ্বিতীয় ঢৌৰ সময়ত ক ’ ভিডৰ সংক্ৰমণৰ ঘটনা বাঢ়িবলৈ ধৰে, ১ এপ্ৰিলৰ পৰা ৩১ মে ’ লৈ ক ’ ভিড সংক্ৰমণৰ ঘটনা ২৬,৪০০ৰ পৰা ৮৭,৪০০ হৈ পৰে।